Taxibestuurder vas vir 182km/hArgieffoto ŉ Taxibestuurder is Saterdag in Pretoria in hegtenis geneem nadat hy 182km per uur in ŉ 120km-sone gejaag het. Busaphi Nxumalo, ŉ woordvoerder van die Gautengse verkeerpolisie, het gesê die bestuurder is op die N4-snelweg naby Mamelodi aangekeer. “Die man het gesê hy was onderweg na ŉ vriend in sy private voertuig, ŉ VW Golf, toe hy deur verkeersbeamptes van die pad af getrek is,” het Nxumalo gesê. Die man is na die Akasia-polisiestasie geneem en is aangekla vir roekelose en nalatige bestuur, asook ŉ spoedoortreding. Hy is later op borgtog vrygelaat en moet Maandag in die landdroshof in Pretoria-Noord verskyn.